**TECHNICKÁ SPRÁVA – POV**

1. Základné údaje

# IDENTIFIKAČNÉ ÚDAJE STAVBY

Investor stavby : Mesto Snina, Strojárska 2060/95; 069 01 Snina

Názov stavby : Open Sports Center - Multifunkčné centrum

Umiestnenie stavby : parc. č. CKN 7527/1; k.ú. Snina

Parcela : parc. č. CKN 7527/1; k.ú. Snina

Okres : Snina

Kraj : Prešovský

Klasifikácia stavby : 1265 Budova pre šport

Účel stavby: Multifunkčné centrum

Maximálny počet zamestnancov: 2 zamestnanci

Návštevníci: 24 športovcov

Stupeň dokumentácie: Dokumentácia pre stavebné povolenie

Predpokladané investičné náklady: viď samostatný rozpočet projektu

# IDENTIFIKAČNÉ ÚDAJE PROJEKTANTA:

Zodpovedný projektant: Ing. Marián Kováč, Aut. Ing.

(0903465733, kovac@rprojekt.sk)

spoločnosť: R-PROJEKT Humenné s.r.o.

Fidlíkova 5577/5, 066 01 Humenné

IČO: 48065986

Zhotoviteľ projektovej dokumentácie:

Ing. Gabriela Rimarčíková

R-Projekt Humenné s.r.o.,

Fidlíkova 5577/5, Humenné 066 01

IČO: 48065986

# ČLENENIE STAVBY NA STAVEBNÉ OBJEKTY

Stavba sa bude deliť na nasledujúce stavebné objekty:

**SO 01 MULTIFUNKČNÉ CENTRUM**

**SO 02 SPEVNENÉ PLOCHY**

**SO 03 VODOVODNÁ PRÍPOJKA**

**SO 04 KANALIZAČNÁ PRÍPOJKA SPLAŠKOVÁ**

**SO 05 KANALIZAČNÁ PRÍPOJKA DAŽĎOVÁ**

**SO 06 NN PRÍPOJKA + OEZ**

# ZDÔVODNENIE PROJEKTU

Projekt organizácie výstavby (ďalej len POV) je vypracovaný na základe objednávky investora stavby, v zmysle platnej legislatívy SR t.j. Zákona č. 396/2006 a v zmysle stavebného zákona.

# PREHĽAD VÝCHODISKOVÝCH PODKLADOV

Východiskovými podkladmi pri spracovávaní tohto projektu boli :

* Projektová dokumentácia jednotlivých stavebných objektov
* Koordinačná situácia
* Platné normy, predpisy a vzorové listy

1. Stavenisko
   1. Charakteristika staveniska

Navrhovaná stavba rieši novostavbu Multifunkčného centra  v športovom areáli futbalového štadióna – Open Sports Center, ktorý bude pozostávať z tribúny orientovanej k hlavnému futbalovému ihrisku, pod ktorou bude umiestnené zázemie . Stavba sa nachádza v meste Snina na parcele mestského pozemku parc. č. CKN 7527/1; k.ú. Snina.

Pozemok, na ktorom bude realizovaná stavba má rovinatý charakter .

Stavba je prístupná z ulice Pčolinská vjazdom cez hlavný vstup športového areálu s pokračovaním vnútroareálovej príjazdovej komunikácie slúžiacej pre príjazd klientov a návštevníkov.

* 1. Vytýčenie staveniska a jestvujúcich objektov

Pred zahájením zriaďovania staveniska preverí oprávnený zástupca investora ( napr. zodpovedný geodet ) zástupcovi vybraného dodávateľa výstavby ( napr. geodet dodávateľa stavby resp. stavbyvedúci ), okrem rozhodnutia o prípustnosti stavby ( právoplatnosť stavebného povolenia ), projektovej dokumentácie ( napr. platnosť realizačnej dokumentácie na stavbe ), vyznačenia hraníc navrhovaného staveniska a ďalších dokladov i body základnej vytyčovacej siete územia. Najneskôr 7 dní pred odovzdaním priestoru budúceho vonkajšieho staveniska k výstavbe, upresní investor s vybraným dodávateľom stavby plochy využiteľné pre predmetné ZS.

Vybraný dodávateľ stavby ( zodpovedný geodet a kartograf stavby ) bude zodpovedný za riadne zriadenie a aktualizáciu geodetických bodov, za vypracovanie návrhu vytyčovacích sietí, vybudovanie vytyčovacích sietí, vytýčenie a kontrolné meranie geometrických parametrov priestorovej polohy stavby, vyznačenie existujúcich podzemných vedení na povrchu, meranie a zobrazenie predmetov skutočnej realizácie stavby, v súlade so stavebným povolením a bude zodpovedný za ochranu konštrukcií vytýčenia priestorovej polohy ( polohové a výškové body tzv. pevné body ) stavebného objektu počas celej výstavby.

* 1. Príprava na stavenisku

Na pozemku sa nenachádzajú porasty, ktoré je potrebné odstrániť. Ku stavenisku vedie v súčasnosti príjazdová komunikácia okolo ktorej bude vhodné umiestnenie staveniska, sčasti sa vvužijú trávnaté plochy zelene, ktoré sa na konci výstavby upravia na základe projektu SO02 pre spevnené plochy a terénne úpravy.

* 1. Oplotenie staveniska

Pred samotným vytvorením skladovacích plôch nebude potrebné oplotenie staveniska, pretože sa bude nachádzať v oplotenom športovom areáli futbalového ihriska.

* 1. Predpokladaný maximálny počet pracovníkov

Počas výstavby stavebných objektov sa uvažuje s max. počtom 2 zamestnanci.

* 1. Zabezpečenie vody a elektrickej energie pre stavenisko

Voda a elektrická energia pre potreby staveniska bude zabezpečená z novozriadených odberných miest na mieste novonavrhovanej vodovodnej šachty a  novonavrhovaného elektrorozvádzača / viď situácia/.

* 1. Zabezpečenie prevádzky výroby počas výstavby

Na ploche staveniska je potrebné vybudovať pred začatím stavebných prác provizórne objekty slúžiace na ochranu pracovníkov pred poveternostnými vplyvmi a provizórne skládky na skladovanie materiálu. Ďalej je potrebné zriadiť hygienické zázemie a vnútro staveniskové komunikácie.

* 1. Komunikačné staveniskové plochy

Prísun materiálu na stavenisko, ako aj odvoz prebytočného materiálu zo stavby, príp. vybúraných hmôt bude vykonávaný automobilovými dopravnými prostriedkami po jestvujúcej prístupovej komunikácií. Uvedené komunikácie sú svojím priestorovým a konštrukčným riešením pre tento účel postačujúce a nebudú vyžadovať žiadne úpravy. Doprava materiálov po štátnych a mestských komunikáciách svojim rozsahom nespôsobí poškodenie týchto komunikácií. Potrebu realizovania vnútrostaveniskových komunikácií, za účelom zabezpečenia prístupu stavebných mechanizmov k jednotlivým pracoviskám ( napr. formou položenia cestných panelov na dno výkopovej jamy alebo spevnenie zemnej pláne položením vrstvy štrkodrvy), upresní vybraný dodávateľ v spolupráci s investorom stavby, do zahájenia zemných prác, pri rešpektovaní nasledujúcich základných technických parametrov dočasných, vnútrostaveniskových komunikácií :

− šírka jednoprúdovej dočasnej vozovky min. 3,00 m

− šírka dvojprúdovej dočasnej vozovky min. 5,00 m

− max. povolená rýchlosť vozidiel na stavenisku je 10 km/hod.

Upozorňujeme, že vozidlá opúšťajúce zriadené stavenisko budú v plnom rozsahu rešpektovať podmienky vyplývajúce z tzv. Cestného zákona, v úplnom znení vyhlásenom pod. č. 193/1997 Z.z. Zabezpečenie čistoty verejných priestranstiev. Za týmto účelom navrhujeme, v mieste výjazdu vozidiel stavby na verejné komunikácie, rezervovať resp. vybudovať spevnenú plochu, na ktorej bude realizovaná očista pneumatík. Spôsob suchého čistenia ( napr. oklepávanie, ometanie ) upresní, do zahájenia výstavby, vybraný dodávateľ stavby. Dodávateľ zároveň zabezpečí, aby komunikácie v bezprostrednom dotyku riešeného územia ( s dôrazom na plochy v bezprostrednom dotyku s výjazdom zo staveniska ) neboli staveniskovou dopravou znečisťované ( vyčlenenie pracovníkov na priebežné dočisťovanie, zametanie a pod. ) resp. trvalo poškodené.

* 1. Dopravné značenie v priebehu výstavby

Pre samotné stavenisko a stavbu nie je potrebné trvalé dopravné značenie, nakoľko prístup k nej je zabezpečený jestvujúcou prístupovou komunikáciou. Taktiež počas výstavby nie je potrebné dočasné dopravné značenie, nakoľko výjazd vozidiel zo stavby bude cez jestvujúcu prístupovú komunikáciu.

* 1. Podmienky a nároky na realizáciu stavby

Po zvážení charakteru a náročnosti predmetnej výstavby, s prihliadnutím na požiadavky investora sa stanovuje lehota výstavby do 10 mesiacov

Termín zahájenia výstavby môže byť ovplyvnený termínom vydania stavebného povolenia, výberom dodávateľa a termínom podpísania zmluvy o dielo. Termín ukončenia výstavby môže byť skrátený v prípade, že dodávateľ stavby preukáže pripravenosť a svoje kapacitné možnosti. Termín a dĺžka výstavby budú ovplyvnené hlavne výberom a dodávkou stavebných materiálov. Presný termín bude stanovený po upresnení plánovacích a finančných podmienok zabezpečenia predmetnej výstavby, ako aj na základe výberového konania na dodávateľa stavby.

* 1. Časový plán výstavby

Pre stavbu bude spracovaný časový plán, ktorý sa vypracuje pred realizáciou.

Stavebné práce budú za nepriaznivých podmienok prerušené, takže sa musí pred termínom prerušenia výstavby stavenisko upraviť tak, aby mohli byť bezpečne prístupné a užívané objekty na stavenisku.

* 1. Postup výstavby

Stavebné práce zahrňujú realizáciu novostavby Multifunkčného centra spolu s ostatnými stavebnými objektmi, na základe predstáv zriaďovateľa. Novonavrhovaný objekt bude slúžiť širokej verejnosti , kde v zázemí objektu budú vytvorené priestory hlavne pre záujmovú činnosť detí a mládeže z blízkeho okolia mesta Snina.

Na začiatku výstavby sa zrealizuje výkop pod navrhovanú stavbu pre realizáciu základov, vytvorí sa zemná pláň , na ktorú sa vytvorí nové štrkové podložie. Na pripravené štrkové podložie a zrealizované základy sa prevedie nová podlaha. Následne sa vybuduje skelet stavby hlavného objektu s nosnou oceľovou konštrukciou pre osadenie tribúnových prefabrikátov s kombinovaným obvodovým plášťom – murovaným a zo sendvičových panelov.

Všetky práce na jednotlivých objektoch budú prebiehať súčasne. Posledné sa zrealizujú spevnené plochy a upravia sa zatrávnené plochy zelene .

* 1. Bezpečnostné predpisy

Počas stavebných prác je vybraný dodávateľ resp. zúčastnení dodávatelia povinní rešpektovať a dodržiavať normy, technické a technologické postupy a riadiť sa Zákonom 124/2006 Z. z. O bezpečnosti a ochrane zdravia pri práci a o zmene a doplnení niektorých zákonov a Vyhláškou č. 374/90 Zb., SÚBP a SBÚ O bezpečnosti práce a ostatnými súvisiacimi predpismi. Počas stavebných prác je vybraný dodávateľ resp. zúčastnení dodávatelia povinní rešpektovať a dodržiavať i podmienky obsiahnuté v Zákone NR SR č. 124 a 126/2006 Z. z. o bezpečnosti a ochrane zdravia pri práci a o zmene a doplnení niektorých zákonov ( čiastka 52/2006 ) a v Nariadení vlády SR č. 387/2006 Z. z., v súvislosti s uplatnením STN 01 0802 a v Nariadení vlády SR č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami a č. 596/2002 Z. z. - Úplné znenie zákona NR SR o ochrane zdravia ľudí č. 272/1994 Z. z. o ochrane zdravia ľudí ( čiastka 229/2002 ). Zdôrazňujeme, že podmienky vyplývajúce z Nariadenia vlády SR č. 396/2006 o minimálnych bezpečnostných a zdravotných požiadavkách na stavenisko ( čiastka 142/2006 ), vydaného dňa 24. mája 2006 predmetná projektová dokumentácia POV zohľadňuje v plnom rozsahu. Plán bezpečnosti bude vypracovaný ako samostatná dokumentácia, vybraným dodávateľom stavby.

**Poznámka.**

a, Upozorňujeme vybraného dodávateľa stavby, že vo vzťahu k svojím zamestnancom je v oblasti bezpečnosti a ochrany zdravia pri práci povinný ( v zmysle par. 146 a 147 Zákonníka práce ) :

- vykonávať potrebné opatrenia, vrátane zabezpečovania prevencie, potrebných prostriedkov a vhodného systému na riadenie ochrany práce

- zlepšovať úroveň ochrany práce vo všetkých činnostiach a prispôsobovať úroveň ochrany meniacim sa skutočnostiam

b, V zmysle Zákona č. 596/2002 Z. z. o ochrane zdravia ľudí, Zákona č. 126/2006 Z. z. o verejnom zdravotníctve a v zmysle Zákona č. 124/2006 Z. z. o bezpečnosti a ochrane zdravia pri práci je ďalej vybraný dodávateľ stavby, vo vzťahu k svojím zamestnancom povinný :

- vykonávať opatrenia na zaistenie bezpečnosti a ochrany zdravia pri práci a to so zreteľom na všetky okolnosti týkajúce sa práce a v súlade s právnymi predpismi a ostatnými predpismi

- zlepšovať pracovné podmienky a prispôsobovať ich nasadeným zamestnancom, a to v súlade s dosiahnutými vedeckými a technickými poznatkami

- bezplatne poskytovať zamestnancom, u ktorých sa to vyžaduje ochrana ich života alebo zdravia pri práci, potrebné účinné osobné ochranné pracovné prostriedky ( rozsah a podmienky poskytovania osobných ochranných pracovných prostriedkov ustanovuje Nariadenie vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov a Zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov )

- bezplatne poskytovať pracovný odev a obuv nasadeným zamestnancom, ktorí pracujú v prostredí, v ktorom obuv alebo odev podliehajú mimoriadnemu opotrebovaniu alebo mimoriadnemu znečisteniu

- bezplatne poskytovať zamestnancom umývacie, čistiace a dezinfekčné prostriedky potrebné na zabezpečenie ich telesnej hygieny

- bezplatne poskytovať zamestnancom ochranné nápoje, ak to vyžaduje ochrana ich zdravia alebo zdravia pri práci

* 1. Vplyv stavby na životné prostredie

Navrhovaná stavba má nevýrobný charakter a svojou prevádzkou nebude mať negatívny vplyv na životné prostredie.

Košice, 10/2021 Vypracovala: Ing. Rimarčíková